د کنړ ولایت په خاص کنړ ولسوالۍ کې راستنېدونکو کورنیو سره مرسته وشوه. نن ورځ پنج شنبه د ۱۴۴۵ ھ ق کال د ربیع الثانی د میاشتې ۲۵ مه، چې ۱۴۰۲ھ ش کال د عقرب د میاشتې ۱۸ می نیټې سره سمون لری: د کنړ ولایت د خاص کنړ ولسوالۍ د شالۍ دښتې په کمپ کې د تازه راستنېدونکو ۳ دری کورنیو سره د افغانی سرې میاشتې ټولنې له لوری د څلور قلمه غیر خوراکې توکو مرسته وشوه، په مرسته شویو غیر خوراکې توکو کې یو ۱ تخته ترپال، ۶ شپږ تختې کمپلی، یو ۱ د پښلنځی سیټ، یوه د اوبو بوشکه شامله وه چې د افغانی سرې میاشتې ټولنې د کنړ د نماینده ګۍ د کارمندانو په لاسو د بشردوستانه خدمتونو په لړ کې راستنېدونکو هیواد والو ته ورکړل شوه.